<classify> TAASISI ya Teknolojia Dar es Salaam DIT imeahidi kuisaidia Shule ya Kijeshi ya Ulinzi wa Anga Tanga SKUA kuandaa mtaala wa uhandisi umeme na masuala ya rada.Kaimu Mkuu wa Chuo Taaluma na Mafunzo, Dk Ezekiel Amri ameieleza timu ya wakufunzi walifika DIT leo kuwa, ujumbe huo umekwenda sehemu sahihi kwa kuwa DIT wamebobea katika katika sekta hiyo.Nataka niwahakikishie kwamba mlipokuja kupata msaada ni sehemu sahihi kabisa na sisi tunaahidi kuwasaidia ili muweze kufanikiwa katika hilo. DIT kwa hapa nchini tumebobea hasa na mitaala yetu ni bora, amesema Dk Ezekiel.Mkuu wa Mradi wa Kituo Cha Umahiri wa Tehama Cha Kikanda kijulikanacho kama RAFIC katika mradi wa EASTRIP, Joseph Matiko amesema fedha za mradi huo zinaweza kukisaidia chuo hicho cha kijeshi kupata mtaala wake.Kwa upande wa mradi mimi nitawasikisha hilo ili muweze kupata msaada wa fedha, pia mnaweza kusema wataalamu mnaowahitaji kutengeneza wataalamu wa kuandaa mtaala huo hii ni kuonesha kwamba sisi kama DIT tuko tayari kuwasaidia, amesema Dk Matiko.Kepten Hassan Mwendwa amesema kuwa lengo la kuamua kuandaa mtaala huo ni baada ya wanajeshi wengi wamesomea mambo mbalimbali yakiwemo ya uhandisi umeme lakini tatizo wanapotoka nje ya jeshi hawana vyeti vinavyotambulika.Kama tunavyojua wataalamu mbalimbali wanaohitajika wapo jeshini lakini tatizo ni kwamba mafunzo yetu ni ya kijeshi, tunapokua nje ya jeshi hatuna vyeti vinavyotambulika hivyo tukaona tuanze na hili kwa kutengeneza mitaala ili wataalamu wasome na kuhitimu kama wanavyofanya katika vyuo vingine, amesema Kepten Mwendwa.Amesema jeshini wana wataalamu wa kutosha, vifaa vya kutosha ambavyo vitawasaidia katika mafunzo hayo na kwamba uzuri ni kwamba jeshini wanajifunza zaidi kwa vitendo.Kepteni Faida Sibora ameshukuru kwa niaba ya Jeshi la Ulinzi la Wananchi Tanzania kwa msaada walioupata kutoka DIT na kuahidi kuendelea kushirikiana. DIT imejipambanua katika kutoa utaalamu ambao unatatua matatizo katika jamii na kutoa wataalamu wa hali ya juu katika kutimiza azma ya serikali ya kufikia uchumi wa kati kupitia viwanda.  <topic>: kitaifa 